《过灵泉寺 其一》
宋代·黄廉

乌噪僧眠春昼迟，松阴楼殿日高时。入门未脱征裘立，拂壁先看学士诗。

作者简介：（1034—1092）宋洪州分宁人，字夷仲。黄庠从弟。仁宗嘉祐六年进士。授宣州司理参军，治狱得情，改著作佐郎。神宗召访时务，对甚悉，累擢监察御史里行。河决京东曹村，坏田民舍，廉受诏安抚，发廪赈饥，全活甚众。哲宗元祐初为户部郎中，时陆师闵茶法为川、陕之害，廉奏罢其太甚者。官至给事中。